Pepsi brendi va Magic City oxirgi paytlarda mamlakatimizning ijtimoiy sohadagi rivojiga katta hissa qo‘shib kelmoqda

Bunga kuni kecha brend tomonidan Magic City’da yoshlarni sportga jalb qilish, aholi salomatligini oshirish maqsadida Pepsi blogerlar ligasi o‘tkazilganini misol qilsa bo‘ladi.

Magic City’ning “Registon” majmuasida kichik futbol maydoni tashkil etilib, umumiy bog‘dagi atmosfera ham millionlar o‘yini — futbol mavzusida bezatildi.

Musobaqa ishtirokchilari sifatida esa yoshlar orasida mashhur bo‘lgan blogerlar taklif etildi. Bellashuvda 8 ta jamoa ishtirok etdi. Jamoalar har biri 15 daqiqadan iborat 2 ta taym mobaynida g‘oliblik uchun kurash olib bordilar.

Ob-havoning shu kunlardagi “qaysarlik”lariga qaramay, bloger futbolchilar ishtirokidagi Pepsi ligasini tamosha qilish uchun kelgan muxlislar soni ortsa ortidiki, kamaygani yo‘q.

Pepsi blogerlar ligasining final bellashuvi 28-may kuni o‘tkazilishi kutilmoqda. Aynan shu kuni UEFA Chempionlar Ligasi hal qiluvchi o‘yini — “Liverpul” — “Real” bahsini ham Magic City’da o‘rnatilgan katta monitorda tomosha qilishlari mumkin bo‘ladi.